NARIADENIE KOMISIE (ES) č. 843/2007
zo 17. júla 2007,
ktorým sa mení a dopĺňa nariadenie (ES) č. 712/2007, pokiaľ ide o množstvá určené na stálu verejnú súťaž pre ďalší predaj obilnín v držbe intervenčných agentúr členských štátov na trhu Spoločenstva
KOMISIA EURÓPSKYCH SPOLOČENSTIEV,
so zreteľom na Zmluvu o založení Európskeho spoločenstva,
so zreteľom na nariadenie Rady (ES) č. 1784/2003 z 29. septembra 2003 o spoločnej organizácii trhu s obilninami (1), a najmä na jeho článok 6,
keďže:
(1)
Nariadením Komisie (ES) č. 712/2007 (2) sa otvorili stále verejné súťaže pre ďalší predaj obilnín v držbe intervenčných agentúr členských štátov na trhu Spoločenstva.
(2)
Vzhľadom na situáciu na trhu s pšenicou obyčajnou a jačmeňom v Spoločenstve a na zistený vývoj dopytu po obilninách v rôznych regiónoch za posledné týždne sa javí ako nutné sprístupniť v niektorých členských štátoch nové množstvá obilnín v držbe na intervenciu. Je preto potrebné povoliť intervenčným agentúram dotknutých členských štátov pristúpiť k zvýšeniu množstiev ponúknutých do verejnej súťaže do výšky 500 000 ton pre kukuricu v Maďarsku, do výšky 29 244 ton pre pšenicu obyčajnú v Maďarsku a do výšky 13 218 ton pre jačmeň vo Francúzsku.
(3)
Pri posledných verejných súťažiach hospodárskeho roka 2006/2007, v júni 2007, sa ďalší predaj jačmeňa na vnútornom trhu pre stálu verejnú súťaž otvorenú nariadením Komisie (ES) č. 1483/2006 (3) prudko zvýšil, čo spôsobilo zníženie intervenčných zásob jačmeňa, ktoré sú k dispozícii pre ďalší predaj na vnútornom trhu počas hospodárskeho roka 2007/2008. Vzhľadom na túto situáciu je vhodné znížiť o 11 578 ton množstvo jačmeňa, ktoré bolo pôvodne ponúknuté stálou verejnou súťažou otvorenou nariadením (ES) č. 712/2007.
(4)
Nariadenie (ES) č. 712/2007 by sa preto malo zodpovedajúcim spôsobom zmeniť a doplniť.
(5)
Opatrenia ustanovené v tomto nariadení sú v súlade so stanoviskom Riadiaceho výboru pre obilniny,
PRIJALA TOTO NARIADENIE:
Článok 1
Príloha I k nariadeniu (ES) č. 712/2007 sa nahrádza textom v prílohe k tomuto nariadeniu.
Článok 2
Toto nariadenie nadobúda účinnosť dňom uverejnenia v Úradnom vestníku Európskej únie.
Toto nariadenie je záväzné v celom rozsahu a priamo uplatniteľné vo všetkých členských štátoch.
V Bruseli 17. júla 2007